# Manual til GNOME-terminal

## Introduktion

GNOME-terminal er et terminalemulatorprogram, som du kan bruge til at udføre følgende opgaver:

Tilgå en UNIX-skal i GNOME-miljøet

- En skal er et program, som fortolker og eksekverer kommandoer som du skriver i en kommandoprompt. Når du starter GNOME-terminal, vil programmet som standard starte den skal, du har angivet i din systemkonto. Du kan skifte til en anden skal på et hvilket som helst tidspunkt.

Kør ethvert program som er designet til at køre på VT102, VT220 eller xterm-terminaler

- GNOME-terminal emulerer xterm-programmet som udvikles af X-konsortiet. Endvidere emulerer programmet xterm DEC VT102-terminalen og understøtter også DEC VT200-undvigesekvenser. En undvigesekvens er en række af tegn, som begynder ned Esc-tegnet. GNOME-terminal accepterer alle undvigesekvenserne som VT102- og VT220-terminalerne bruger, som f.eks. til at placere markøren og rydde skærmen.

## Kom godt i gang

De følgende afsnit beskriver hvordan GNOME-terminal startes.

### Start af GNOME-terminal

Du kan starte GNOME-terminal på følgende måder:

Programmer-menuen

- Vælg Tilbehør Terminal.

Kommandolinje

- Kør følgende kommando: `gnome-terminal`

  Du kan anvende kommandolinjetilvalg til at ændre måden hvorpå GNOME-terminal køres. Kør kommandoen `gnome-terminal --help` for at se disse tilvalg

### Når du først starter GNOME-terminal

Når du starter GNOME-terminal for første gang, vil programmet åbne et terminalvindue med en gruppe af standardindstillinger. Denne gruppe af standardindstillinger kaldes standardprofilen. Profilnavnet vises i titelbjælken af GNOME-terminal-vinduet.

#### Eksempel på standardvindue for GNOME-terminal

Standardvindue for GNOME-terminal Standardvindue for GNOME-terminal

Terminalvinduet viser en kommandoprompt hvor du kan skrive UNIX-kommandoer. Kommandoprompten kan være en %, #, >, $, eller ethvert andet specialtegn. Markøren er placeret ved kommandoprompten. Når du indtaster en UNIX-kommando og trykker Retur, vil computeren eksekvere kommandoen. Som standard vil GNOME-terminal bruge standardskallen angivet for brugeren som starter programmet.

GNOME-terminal indstiller også følgende miljøvariable:

`TERM`

- Sættes til `xterm` som standard.

`COLORTERM`

- Sættes til `gnome-terminal` som standard.

`WINDOWID`

- Sættes til X11-vinduesidentifikatoren som standard.

### Terminalprofiler

Du kan oprette en ny profil, og anvende den nye profil i terminalen for at ændre egenskaber såsom skrifttype, farve og effekter, rulleopførsel, vinduestitel og kompatibilitet. Du kan også angive en kommando i profilen, som køres automatisk når GNOME-terminal startes.

Du definerer hver terminalprofil i vinduet Profiler, som kan tilgås fra Redigér-menuen. Du kan definere så mange forskellige profiler som du finder nødvendigt. Når du starter en terminal, kan du vælge profilen som du ønsker at bruge for denne terminal. Alternativt kan du ændre terminalprofilen, mens du bruger terminalen. Brug denne kommando til at angive en startprofil for en terminal når programmet startes fra kommandolinjen:

`gnome-terminal --window-with-profile=`profilnavn``

Navnet på den aktuelle profil vises i titelbjælken af GNOME-terminal, med mindre du angiver et andet navn til titelbjælken i vinduet Redigerer profil.

Se gnome-terminal-manage-profiles for information om hvordan man definerer og bruger en ny terminalprofil.

### Arbejde med flere terminaler

I GNOME-terminal er det muligt at anvende faneblade således at flere terminaler kan åbnes inden for samme vindue. Hver terminal åbnes således i et separat faneblad. Klik på et faneblad for at vise den tilsvarende terminalen i vinduet. Hvert terminalfaneblad i et vindue er en adskilt underproces, så du kan bruge hver terminal til forskellige opgaver. Du kan anvende forskellige profiler i hver fanebladsterminal i vinduet.

Titelbjælken af terminalvinduet viser enten navnet på den aktuelle profil, eller navnet angivet af den aktuelle profil. gnome-terminal-tabbed viser et GNOME-terminal-vindue med fire faneblade. I dette eksempel bruger hver af de fire faneblade forskellige profiler. Navnet af profilen i det aktive faneblad, Profile 1, vises i titelbjælken.

#### Eksempel på et terminalvindue med bjælker

Standardvindue for GNOME-terminal Standardvindue for GNOME-terminal

Se gnome-terminal-windows for information om hvordan man åbner en ny fanebladsterminal.

## Brug

### Åbn og luk terminaler

Åbn et nyt terminalvindue:

- Vælg Fil Åbn terminal.

  Den nye terminal arver programindstillingerne og standardskallen fra ophavsterminalen.

Luk et terminal vindue:

- Vælg Fil Luk vindue.

  Denne handling lukker terminalen og eventuelle underprocesser som du har åbnet fra den. Hvis du lukker det sidste terminalvindue, vil GNOME-terminal afsluttes.

Tilføj ny fanebladsterminal til et vindue:

- Vælg Fil Åbn faneblad Forvalgt eller blot Fil Åbn faneblad hvis der ikke er nogen undermenu.

At vise en fanebladsterminal:

- Klik på fanebladet for den fanebladsterminal, du ønsker at se, eller vælg en fanebladstitel fra Faneblade-menuen.

  Alternativt kan du vælge Faneblade Næste faneblad eller Faneblade Foregående faneblad for at navigere rundt mellem faneblade.

Luk en fanebladsterminal:

- 1. Vis fanebladsterminalen, du ønsker at lukke.

  2. Vælg Fil Luk faneblad.

### Håndtering af profiler

Tilføjelse af ny profil:

- 1. Vælg Fil Ny profil for at vise vinduet Ny profil.

  2. Skriv det nye profilnavn i Profilnavn-tekstfeltet.

  3. Brug rullegardinslisten Basér på til at vælge den profil, du vil basere den nye profil på.

  4. Klik på Opret for at vise vinduet Redigerer profil.

  5. Klik på Luk. GNOME-terminal tilføjer profilen til Terminal Skift profil-undermenuen.

Skift profil for en fanebladsterminal:

- 1. Klik på fanebladet for den fanebladsterminal hvis profil du vil ændre.

  2. Vælg Terminal Skift profil `profilnavn`.

Redigér en profil:

- Du kan redigere profiler i Redigerer profil-vinduet. Du kan tilgå Redigerer profil-vinduet på følgende måder:

  - Vælg Redigér Profilindstillinger.

  - Højreklik i terminalvinduet, og vælg så Profiler Profilindstillinger fra pop op-menuen.

  - Vælg Redigér Profiler, vælg profilen du vil redigere, og klik så Redigér. Se gnome-terminal-prefs for yderligere information om profilindstillinger.

Slet en profil:

- 1. Vælg Redigér Profiler....

  2. Vælg navnet på den profil du vil slette i Profiler-listen, og klik så Slet. Vinduet Slet profil vises så.

  3. Klik på Slet for at bekræfte handlingen.

  4. Klik Luk for at lukke vinduet Redigér profiler.

### Ændring af et terminalvindue

Skjul menubjælken:

- Vælg Vis Vis menubjælke.

Vis en skjult menubjælke:

- Højreklik på terminalvinduet, og vælg så Vis menubjælke fra pop op-menuen.

Vis GNOME-terminal-vinduet i fuldskærmstilstand:

- Vælg Vis Fuldskærm. Fuldskærmstilstand viser teksten i et vindue, som fylder hele skærmen. Dette vindue indeholder ikke en vinduesramme eller titellinje. Vælg Vis Fuldskærm igen for at gå ud af denne tilstand.

Ændr udseende af terminalvinduet:

- Se gnome-terminal-prefs for information om de indstillinger, du kan vælge i vinduet Redigerer profil vedrørende terminalvinduets udseende. For eksempel kan du ændre baggrundsfarven eller placeringen af rullebjælken.

### Arbejde med terminalvinduernes indhold

Rul gennem tidligere kommando og uddata:

- Udfør en af de følgende handlinger:

  - Brug rullebjælken, som normalt vises til højre for terminalvinduet.

  - Tryk på Skift Page Up, Skift Page Down, Skift Home, eller Skift End-tastekombinationen.

  Antallet af linjer, du kan rulle tilbage i terminalvinduet, bestemmes af indstillingen Tilbagerulning i fanebladet Rulning i vinduet Redigerer profil. Du kan også rulle op eller ned en linje ad gangen ved at trykke Ctrl Skift Op eller Ctrl Skift Ned.

Markér og kopiér tekst:

- Du kan markere tekst på enhver af de følgende måder:

  - Vil du markere et enkelt tegn ad gangen, så klik på det første tegn du vil markere, og træk så musen til det sidste tegn, du vil markere.

  - Vil du markere et ord ad gangen, så dobbeltklik på det første ord du vil markere og træk så musen til det sidste ord, du vil markere. Symboler markeres individuelt.

  - Vil du vælge en linje ad gangen, så tripelklik på den første linje, du vil markere og træk så musen til den sidste linje, du vil markere.

  Disse handlinger vælger al tekst mellem første og sidste element. For enhver tekstmarkering vil GNOME-terminal kopiere den markerede tekst til klippebordet, når du slipper musetasten. Hvis du eksplicit vil kopiere den markerede tekst, så vælg Redigér Kopiér.

Indsæt tekst i en terminal:

- Hvis du tidligere har kopieret tekst til klippebordet, kan du indsætte denne tekst i en terminal ved at udføre en af følgende handlinger:

  - For at indsætte tekst som du har kopieret kun ved markering, så mellemklik i kommandoprompten. Hvis du ikke har en midtermusetast, så se X-serverdokumentationen for informationer om hvordan mellemklik emuleres.

  - Vælg Redigér Indsæt for at indsætte tekst som du eksplicit har kopieret.

Træk et filnavn ind i et terminalvindue:

- Du kan trække et filnavn ind i en terminal fra et andet program såsom et filhåndteringsprogram. Terminalen viser stien samt filens fulde navn.

Tilgå et link:

- Udfør følgende trin for at tilgå en Uniform Ressourcelokator (URL) som bliver vist i terminalen:

  1. Flyt musemarkøren hen over URL'en indtil URL'en er understreget.

  2. Højreklik på URL'en for at åbne en pop op-menu.

  3. Vælg Åbn adresse for at starte et linkprogram og vise filen placeret på den pågældende URL.

### Vis indstillinger for tastaturgenveje

Du kan se indstillingerne for tastaturgenveje defineret for GNOME-terminal ved at vælge Redigér Tastaturgenveje. Vinduet Tastaturgenveje indeholder følgende elementer:

Deaktivér alle menugenvejstaster (såsom Alt+f for at åbne Fil-menuen)

- Fravælg denne indstilling for at deaktivere genvejstasterne, der er defineret til at lade dig bruge tastaturet frem for musen til at vælge menuelementer. Hver genvejstast er identificeret ved et understreget tegn i en menu eller et tilsvarende element. I visse tilfælde skal du trykke Alt-tasten i forbindelse med genvejstasten for at udføre handlingen.

Deaktivér menugenvejstast (F10 som standard)

- Fravælg denne indstilling for at deaktivere genvejstasten der er defineret til at lade dig tilgå GNOME-terminal-menuerne. Standardgenvejstasten til at tilgå menuerne er F10.

Genvejstaster

- Afsnittet Genvejstaster i vinduet anfører genvejstasterne som er defineret for hvert menuelement.

  Ikke alle taster kan bruges som genvejstaster, herunder f.eks. Tabulatortast.

### Tekststørrelse

Du kan ændre tekststørrelsen i GNOME-terminalvinduet på følgende måder:

- Vælg Vis Zoom ind for at forstørre teksten.

- Vælg Vis Zoom ud for at formindske teksten.

- Vælg Vis Normal størrelse for at vise teksten i normal størrelse.

### Ændr terminaltitlen

Udfør følgende trin for at ændre titlen for den nuværende terminal:

1. Vælg Terminal Sæt titel.

2. Skriv den nye titel i Titel-tekstfeltet. GNOME-terminal anvender ændringen omgående.

3. Klik på Luk for at lukke Sæt titel-vinduet.

### Ændr tegnkodning

Vil du ændre tegnkodning, så vælg Terminal Sæt tegnkodning, og vælg så den ønskede tegnkodning.

#### Ændr listen af tegnkodninger

Udfør følgende trin for at ændre i listen af tegnkodninger som vises i Sæt tegnkodning-menuen:

1. Vælg Terminal Sæt tegnkodning Tilføj eller fjern.

2. Vil du tilføje en tegnkodning til Sæt tegnkodning-menuen, så vælg tegnkodningen i listen Tilgængelige kodninger og klik den højre pileknap.

3. Vil du fjerne en tegnkodning fra Sæt tegnkodning-menuen, så vælg tegnkodningen i Kodninger der vises i menu:-listen, og klik så venstre pileknap.

4. Klik Luk for at lukke Tilføj eller fjern terminalkodninger-vinduet.

### Genskab din terminal

Dette afsnit indeholder råd i tilfælde af problemer med terminaler.

Nulstil terminalens tilstand:

- Vælg Terminal Nulstil.

Nulstil terminalen og ryd skærmen:

- Vælg Terminal Nulstil og ryd.

## Indstillinger

For at konfigurere GNOME-terminal skal du vælge Redigér Nuværende profil. For at konfigurere en anden profil som du har oprettet, så vælg Redigér Profiler, vælg profilen du vil redigere, og klik så Redigér.

Vinduet Redigerer profil indeholder følgende faneblade, som du kan bruge til at indstille GNOME-terminal:

- gnome-terminal-prefs-general

- gnome-terminal-prefs-title

- gnome-terminal-prefs-colors

- gnome-terminal-prefs-effects

- gnome-terminal-prefs-scrolling

- gnome-terminal-prefs-compatibility

### Generelt

Profilnavn

- Brug dette tekstfelt til at angive navnet på den nuværende profil.

Brug systemets fastbreddeskrifttype

- Vælg denne indstilling for at bruge den forvalgte fastbreddeskrifttype som er angivet i Skrifttype-fanebladet af Udseende-indstillingsværktøjet.

Skrifttype

- Klik på denne knap for at vælge en skrifttype og skriftstørrelse for terminalen. Denne knap er kun aktiveret hvis Brug systemets terminalskrifttype ikke er afkrydset.

Tillad fed tekst

- Vælg denne indstilling for at aktivere fed tekst i terminalen.

Vis som standard menulinjen i nye terminaler

- Vælg denne indstilling for at vise menulinjen i nye terminalvinduer.

Terminalbip

- Vælg denne indstilling for at aktivere terminalbippet.

Ordvælgningstegn

- Brug dette tekstfelt til at angive tegn eller grupper af tegn som GNOME-terminal regner for at være ord, når du markerer tekst efter ord. Se for yderligere information om hvordan tekst markeres efter ord.

### Titel og kommando

Starttitel

- Brug dette tekstfelt til at angive starttitlen for terminaler som bruger profilen. Nye terminaler som startes fra den nuværende profil har den nye starttitel.

Når terminalkommandoer sætter deres egne titler

- Brug denne rullegardinsliste til at angive hvordan dynamisk indstillede titler håndteres, hvorved forstås terminaltitler som sættes af kommandoer, der køres i terminalen.

Kør kommando som en logindskal

- Vælg denne indstilling for at tvinge kommandoen der nu kører inden i terminalen til at køre som en logindskal. Hvis kommandoen ikke er en skal, har denne indstilling ingen effekt.

Opdatér log ind-opførsler når kommando køres

- Vælg denne indstilling for at indsætte en ny post i logind-fortegnelserne når en ny skal åbnes.

Kør en brugerdefineret kommando i stedet for kommandoskallen

- Vælg denne indstilling for at køre en angivet kommando, frem for den normale skal, i terminalen. Angiv den brugertilpassede kommando i Brugerdefineret kommando-tekstfeltet.

Når kommando slutter

- Brug denne rullegardinsliste til at angive den handling, der skal udføres når kommandoen afslutter.

### Farver

Forgrund og baggrund

- Vælg indstillingen Benyt farver fra systemtemaet for at bruge farver som er angivet i GNOME-skrivebordstemaet. Temaet vælges i Tema-fanebladet i indstillingsværktøjet Udseende.

  Brug rullegardinslisten Indbyggede skemaer til at angive forgrunds- og baggrundsfarverne for terminalen. GNOME-terminal understøtter følgende forgrunds- og baggrundsfarvekombinationer:

  - Sort på lysegul

  - Sort på hvid

  - Grå på sort

  - Grøn på sort

  - Hvid på sort

  - Brugertilpasset

    Denne indstilling lader dig vælge farver, som ikke er i det valgte farveskema.

  Det faktiske udseende af forgrunds- og baggrundsfarverne kan variere afhængigt af det farveskema, du vælger. Hvis du eksempelvis vælger Hvid på sort med farveskemaet Linux console, vil programmet vise forgrunds- og baggrundsfarverne som lysegrå på sort. Rullegardinslisten Indbyggede skemaer er kun aktiveret, hvis Benyt farver fra systemtemaet ikke er krydset af.

  Klik på knappen Tekstfarve for at vise vinduet Vælg tekstfarve. Brug farvehjulet eller rulleknapperne til at tilpasse farven, du ønsker at anvende til teksten, og klik så på O.k.. Knappen Tekstfarve er kun aktiveret hvis Benyt farver fra systemtemaet ikke er afkrydset.

  Klik på knappen Baggrundsfarve for at vise vinduet Vælg baggrundsfarve. Brug farvehjulet eller rulleknapperne til at tilpasse den farve, du ønsker at anvende som baggrund, og klik så O.k.. Knappen Baggrundsfarve er kun aktiveret, hvis Benyt farver fra systemtemaet er afkrydset.

Farvepalet

- Terminalemulatoren kan kun anvende 16 farver ad gangen til at tegne tekst. Farvepaletten angiver disse 16 farver. Programmer, der kører i terminalen, kan bruge et indekseringstal til at angive en farve fra denne palet.

  Brug rullegardinsmenuen Indbyggede skemaer til at vælge et prædefineret farvetema. Farvepaletten herunder og indholdet af terminalvinduet vil begge blive opdateret til at vise skemaet.

  Brug Farvepaletten til at tilpasse de 16 standardfarver i farvetilpasningspaletten. Klik på en farve for at tilpasse den, hvilket vil vise vinduet Vælg paletfarve. Brug farvehjulet eller rulleknapperne til at tilpasse farven, og klik så O.k..

### Effekter

Baggrund

- Vælg en baggrund for terminalvinduet. Der er følgende muligheder:

  - Ensfarvet

    Vælg denne indstilling for at bruge baggrundsfarven som er angivet i fanebladet Farver som baggrundsfarve for terminalen.

  - Baggrundsbillede

    Vælg denne indstilling for at benytte en billedfil som baggrund for terminalen. Brug rullegardinskombinationsfeltet Billedfil til at angive placeringen og navnet på billedfilen. Alternativt kan du klikke på Gennemse for at søge efter billedfilen.

    Vælg Baggrundsbillede ruller for at lade baggrundsbilledet rulle med teksten når du ruller gennem terminalen. Hvis du ikke aktiverer denne indstilling, vil baggrundsbilledet forblive fastholdt i terminalbaggrunden og kun teksten ruller. Denne indstilling aktiveres kun hvis du anvender Baggrundsbillede-indstillingen.

  - Gennemsigtig baggrund

    Vælg denne indstilling for at bruge en gennemsigtig baggrund for terminalen.

Gør gennemsigtige og billedbaggrunde mørkere

- Brug denne skyder til at formørke eller dæmpe terminalbaggrunden. Denne indstilling aktiveres kun hvis du vælger enten Baggrundsbillede- eller Gennemsigtig baggrund-indstillingen.

### Rulning

Rullebjælke er

- Brug denne rullegardinsliste til at angive positionen af rullebjælken i terminalvinduet.

Tilbagerulning: ... linjer

- Brug denne rulleknap til at angive antallet af linjer, du kan rulle tilbage ved hjælp af rullebjælken. Hvis du eksempelvis angiver 100, kan du rulle tilbage gennem de første 100 linjer vist i terminalen.

Rul ned ved uddata

- Fravælg denne indstilling for at lade dig rulle gennem uddata i terminalvinduet mens terminalen fortsætter med at vise flere uddata fra en kommando.

Rul ned ved tastetryk

- Afkryds denne indstilling for at lade dig trykke på en hvilken som helst tast på tastaturet for at rulle terminalvinduet ned til kommandoprompten. Denne handling gælder kun hvis du har rullet terminalvinduet op og ønsker at vende tilbage til kommandoprompten.

### Kompatibilitet

Slet-tilbage genererer

- Brug rullegardinslisten til at vælge den funktion, du ønsker at Slet-tilbage skal udføre.

Slettetast genererer

- Brug rullegardinslisten til at vælge den funktion, du ønsker at Slettetast skal udføre.

Nulstil kompatibilitetsindstillinger til standardværdier

- Klik på denne knap for at nulstille indstillingerne i fanebladet Kompatibilitet til standardindstillingerne.